IPhone (მოდელი)
iPhone (აგრეთვე ცნობილი როგორც ორიგინალი iPhone, iPhone 2G) — კომპანია Apple-ის სმარტფონების ხაზის, iPhone-ის პირველი თაობის მოდელი. თვეების განმავლობაში გავრცელებული ხმებისა და ჭორების შემდეგ ის წარმოადგინა Apple-ის იმდროინდელმა აღმასრულებელმა დირექტორმა, სტივ ჯობსმა 2007 წლის 9 იანვარს. ამერიკაში iPhone გამოვიდა იმავე წლის 29 ივნისს. ხაზის შემდეგი მოდელი იყო iPhone 3G, რომელიც 2008 წელს გამოუშვეს. ორიგინალი iPhone აღარ იღებს განახლებებს Apple–ისგან, მისი უკანასკნელი ოპერაციული სისტემაა iOS 3.1.3.